خوێندنه‌وه‌یه‌ك بۆ په‌یوه‌ندییه‌كانی رابردوو و داهاتووی كورد و فه‌ره‌نسا

نووسینی: دكتۆر عوسمان عه‌لی

وه‌رگێرانی: بژار عوسمان ئه‌حمه‌د

له‌سه‌ره‌تای مانگی (سێپتێمبه‌ر) دا، سه‌رۆكی فه‌ره‌نسا (ئیمانوێل ماكرۆن) سه‌ردانی به‌غدای كرد و له‌م سه‌ردانه‌ داچاوپێكه‌وتنی له‌گه‌ڵ هه‌رسێ سه‌رۆكایه‌تی عێراق ئه‌نجام دا. دواتریش دوو چاوپێكه‌وتنی گرنگی له‌گه‌ڵ (كاك نێچیرڤان بارزانی – سه‌رۆكی هه‌رێمی كوردستان) ئه‌نجام دا.

ئه‌م سه‌ردانه‌ جێگای سه‌رنجی زۆربه‌ی لایه‌نه‌ سیاسییه‌كانی عێراق و ده‌ره‌وه‌ی عێراق بوون، به‌تایبه‌تی وڵاته‌ هه‌رێمییه‌كان (ئێران و توركیا). ئه‌م سه‌ردانه‌ له‌ قۆناغێكی وه‌رچه‌رخان هه‌ژمار ده‌كرێت له‌ مێژووی عێراق دا. له‌م چاوپێكه‌وتنانه‌ دا (ماكرۆن) جه‌ختی كرد له‌سه‌ر چه‌ند خاڵێك: یه‌كێك له‌وانه‌: سه‌روه‌ری عێراق، دووه‌میش: یارمه‌تی ئابوری و پزیشكی بۆ عێراق. سێیه‌م: جه‌ختی كرده‌وه‌ له‌سه‌ر ئه‌وه‌ی هه‌رێم و به‌غدا كێشه‌كانیان چاره‌سه‌ر بكه‌ن.

هه‌ر ئه‌م سه‌ردانه‌ بوو، بووه‌ هۆی ئه‌وه‌ی سه‌رۆك كۆماری توركیا (ره‌جه‌ب ته‌یب ئه‌ردۆغان) داوایكرد به‌ په‌له سه‌رۆكی هه‌رێمی كوردستان‌ ببینێت. ئه‌مه‌ش وایكرد به‌شێك له‌ چاودێران ئه‌م چاوپێكه‌وتنانه‌ی به‌غدا و ئه‌نقه‌ره‌ به‌سه‌ركه‌وتنێكی دیبلۆماسی گه‌وره‌ ببینن بۆ هه‌رێمی كوردستان. ئێمه‌ له‌م لێكۆڵینه‌وه‌یه‌دا تیشك ده‌خه‌ینه‌ سه‌ر رابردووی په‌یوه‌ندییه‌كانی فه‌ره‌نسا و كورد وه‌ شیكردنه‌وه‌یه‌ك ده‌كه‌ین بۆ ئه‌و بارودۆخه‌ی كه‌ ئێستا له‌ هه‌رێمی و رۆژهه‌ڵاتی ناوه‌راست دا هه‌یه‌، وه‌ ئایا كورد چۆن سودمه‌ند ده‌بێت لێی؟ وه‌ به‌ تایبه‌تیش تیشك ده‌خرێته‌ سه‌ر په‌یوه‌ندییه‌كانی فه‌ره‌نسا و توركیا.

له‌ سایكس بیكۆوه‌ بۆ سیڤه‌ر (1916-1920)

له‌سه‌ده‌ی 19 و 20 دا، وڵاتانی ئه‌وروپا جۆرێك بیركردنه‌وه‌یان بۆ دروست بووبوو، كه‌ پێیان وابوو ئوان پێشكه‌وتووترن له‌ ولاتانیتری جیهانی سێیه‌م، هه‌ربۆیه‌ بیرۆكه‌ی (ئیستعمار)یان بۆ دروست بوو، له‌ ژێر نانویشانی ئاوه‌دانكردنه‌وه‌ی ولاتانی جیهانی سێیه‌م له‌ ژێر ناوی (ئه‌ركی پیاوی سپی) كه‌ ئه‌مه‌ش بووه‌ هۆكاری دروستبوونی ئیسعمار و كوشتار و داگیرارییه‌كی زۆر له‌ وڵاتانی جیهانی سێیه‌م بۆ نموونه‌ (سێ ملیۆن كه‌س) له‌ناوچوون به‌هۆی ئیستعماری فه‌ره‌نسییه‌وه‌ له جه زایر . له‌دوای شه‌ری جیهانی یه‌كه‌م، هه‌مان ئیستعمار به‌رده‌وام بوو به‌ناوی (ئینتداب). ئه‌م ئینتدابه‌ شه‌رعییه‌تی پێدرا له‌لایه‌ن (كۆمه‌ڵه‌ی گه‌لان)ه‌وه‌ له‌ ساڵی 1920. به‌گوێره‌ی ئه‌و ئینتدابه‌ فه‌ره‌نسا بووه‌ خاوه‌نی ده‌سه‌ڵات له‌ سوریا له‌ 1920-1936.

هه‌روه‌ها له‌ ساڵی 1916 به‌گوێره‌ی په‌یماننامه‌ی سایكس بیكۆ، رۆژئاوای كوردستان و به‌شێك له‌ باكوری كوردستان كه‌وته‌ ژێر ركێفی فه‌ره‌نساوه‌. هه‌روه‌ها له‌ ساڵی 1919 له‌ كۆنگره‌ی ئاشتی له‌ پاریس، نوێنه‌ری فه‌ره‌نسا زۆر به‌ زه‌قی ده‌یویست زۆربه‌ی خاكی كوردستان ببێته‌ به‌شێك له‌ خاكی ئه‌رمینیا. به‌گوێه‌ری به‌ڵگه‌نامه‌كان، نوێنه‌ری فه‌ره‌نسا له‌م كۆنگه‌ره‌یه‌ دا به‌ (نوبار پاشا)ی نوێنه‌ری ئه‌رمه‌نییه‌كانی گووت: هیچ سازشێك مه‌كه‌ن زۆربه‌ی رۆژهه‌ڵاتی ئه‌نادۆڵ بۆ ئێوه‌ ده‌بێت. وه‌ نوێنه‌ری فه‌ره‌نسا له‌ ساڵی 1920 له‌ سیڤه‌ر هه‌مان بۆچوونی هه‌بوو. ئه‌وه‌ی شایه‌نی باسه‌ له‌م كاته‌دا فه‌ره‌نسا خۆی به‌ پارێزه‌ری كریستیانه‌كانی باكوری عێراق و رۆژهه‌ڵاتی ئه‌نادۆل ده‌زانی. وه‌ دژی هه‌ڵوێستی به‌ریتانیا بوو كه‌ له‌په‌یماننامه‌ی سیڤه‌ر دا، به‌ریتانیا باسی كیانێكی كوردی ده‌كرد. وه‌ فه‌ه‌رنسا به‌ مه‌رجێك قبوڵی كرد كه‌ باسی كیانێكی كوردی بكرێ كه ئه‌م كیانه‌ نابێ رۆژئاوای كوردستان (ناوچه‌ی ژێر ده‌سه‌ڵاتی خۆی) له خو بگرێته‌وه‌.

شۆرشی شێخ سه‌عیدی پیران و شۆرشی ئاگری داغ (1925-1930)

ئه‌و هه‌لوێسته‌ نه‌رێنییه‌ی فه‌ره‌نسا به‌رامبه‌ر پرسی كورد به‌شێوه‌یه‌كی زه‌قتر ده‌بینرێت له‌كاتی شۆرشی شێخ سه‌عیدی پیران و شوۆرشی ئارارات. ئه‌وه‌ی شایه‌نی باسه‌ له‌ 1925دا شێخ سه‌عید راپه‌رینێكی گه‌وره‌ی ئه‌نجامدا وه‌ ئه‌م راپه‌رینه‌ بووه‌ مه‌ترسییه‌كی گه‌وره‌ بۆ رژێمی (مه‌سته‌فا كه‌مال ئه‌تاتورك). وه‌ مه‌ترسیداری ئه‌م راپه‌رینه‌ هێنده‌ گه‌وره‌ بوو، كه‌وایكرد مسته‌فا كه‌مال حكومه‌ته‌ی بگۆرێت و عیسمه‌ت ئینۆنۆی كرده‌ سه‌رۆكی حكومه‌ت بۆ كپ كردنه‌وه‌ی ئه‌م شۆرشه‌، عیسمه‌ت ئینۆنۆ بریاریدا ئه‌م شۆرشه‌ (له‌ناو ببات) به‌ دیبلۆماسییه‌ت له‌گه‌ل وڵاتانی دراوسێی توركیا، وه‌ لێره‌دا چووه‌ ناو په‌یوه‌ندییه‌كی راسته‌وخۆ له‌گه‌ل ده‌سه‌ڵاتدارانی فه‌ره‌نسا له‌سوریا له‌ پێ"اوی له‌ناوبردنی ئه‌م شۆرشه‌. هه‌روه‌ها له‌ده‌ر ئه‌نجامی ئه‌م په‌یوه‌ندییه‌دا ده‌سڵاتدارانی فه‌ره‌نسی له‌سو‌ریا هاوكاری هێزه‌كانی توركیایان كرد تاكو هێڵی ئاسنی (به‌غدا - ئه‌سته‌نبۆل – به‌رلین) به‌كار بهێنن بۆ گواستنه‌وه‌ی هێزی توركی بۆ ئه‌وه‌ی له‌ پشته‌وه‌ له‌ شۆرشگێرانی كورد بده‌ن. ئه‌وه‌ی شایه‌نی باسه‌، كه‌ شێخ سه‌عیدی پیران حیسابی بۆ ئه‌مه‌ نه‌كردبوو، چونكه‌ له‌رواڵه‌تدا (فه‌ره‌نسا و توركیا) دوژمنی یه‌كتری بوون.

له‌ به‌ڵگه‌نامه‌یه‌كی فه‌ره‌نسی دا، كه‌ نامه‌یه‌كی وه‌زیری ده‌ره‌وه‌ی فه‌ره‌نسایه‌ ده‌لێت "ئێمه‌ پێویسته‌ هاوكاری مسته‌فا كه‌مال بین بۆ لێدان ئه‌م راپه‌رینه‌، چونكه‌ ئه‌م شۆرشه‌ له‌به‌رژه‌وه‌ندی فه‌ره‌نسا نابێـت وه‌ شۆرشێكی كۆنه‌په‌رستانه‌یه‌".

له‌ساڵی 1927 تاكو 1930 راپه‌رینێ:ی چه‌كدارانه‌ له‌ باكوری كوردستان ده‌ستیپێكرد، ئه‌م شۆرشه‌، كه‌ له‌مێژوودا به‌ شۆرشی (ئاگری داغ) ناسراوه‌، وه‌ له‌ناو كورده‌واریش دا به‌ (ئارارات) ناسراوه‌، ئه‌م شۆرشه‌ له‌لایه‌ن (كۆمه‌ڵه‌ی خۆیبوون)ه‌وه‌ به‌ڕێوه‌ده‌برا. ئه‌وه‌ی شایه‌نی باسه،‌ له‌دوای لێدانی شۆرشی شێخ سه‌عیدی پیران 1925، ئه‌وا رۆشنبیران و سه‌ركرده‌كانی كورد و سه‌رۆك هۆزه‌ كوردییه‌كان و چه‌ندین زانای ئاینی كه‌وا به‌شداری شۆرشه‌كه‌ی شێخ سه‌عیدا بوون ده‌په‌رنه‌وه‌ بۆ رۆژئاوای كوردستان، یه‌كێك له‌وانه هه‌ردوو كوڕی ئه‌مین عالی به‌درخان به‌ناوه‌كانی ‌(كامه‌ران به‌درخان و جه‌لاده‌ت به‌درخان). وه‌ برایه‌ك و برازایه‌كی شێخ سه‌عیدی پیران ده‌چنه‌ رۆژئاوای كوردستانه‌وه‌. له‌م كاته‌دا له‌ ساڵی 1927 دا، له‌ شاری (بحه‌مدون) كۆنگره‌یه‌ك ده‌بێت، له‌م كۆنگره‌یه‌ دا (رێكخراوی خۆیبوون) داده‌مه‌زرێت، وه‌ سه‌ركرده‌كانی خۆیبوون، جگه‌ له‌ كوڕانی به‌درخان، ئه‌وا حاجۆ به‌گی سه‌رۆكی هۆزی (هه‌ڤركی) تێدابوو، هه‌روه‌ها (ئاپۆ عوسمان صه‌بری) وه‌ قه‌دری جه‌میل پاشای دیاربه‌كر له‌م كۆمه‌ڵه‌یه‌دابوو.

به‌گوێره‌ی توێژه‌ران وه‌ به‌تایبه‌تی توێژه‌رانی ئه‌رمه‌نی (پارتی تاشناق) ده‌ستیان هه‌بوو له‌دامه‌زراندنی ئه‌م كۆمه‌له‌یه‌‌، وه‌ له‌ ئه‌جندای خۆیان به‌كاریان هێنا. ئه‌وه‌ی شایه‌نی باسه‌ ئه‌رمه‌نه‌ییه‌كان وجودیان له‌ باكوری كوردستان نه‌مابوو، بۆیه‌ ویستیان كورد به‌كاربهێنن بۆ تۆڵه‌ سه‌ندنه‌وه‌ له‌ حكومه‌تی مسته‌فا كه‌مال. هه‌روه‌كو ده‌بینین ئه‌رمه‌نه‌كان به‌پاره‌ و چه‌ك و تفاق وه‌ ویارمه‌تی ده‌سه‌ڵاتدارانی فه‌ره‌نسا له‌ رۆژئاوا، ئه‌وا شۆرشی ئاگری داغ له‌ باكوری كوردستان له‌ چیای ئارارات ده‌ست پێده‌كات. هه‌روه‌ها سه‌ركردایه‌تی ئه‌م شۆرشه‌ درایه‌ (جه‌نه‌رال ئیحسان نوری پاشا) كه‌ ئه‌ندامی (كۆمه‌له‌ی خۆییبون)بوو.

لێره‌دا پرسیار ئه‌وه‌یه‌: ئایا ده‌سه‌ڵاتدارانی فه‌ره‌نسا یارمه‌تی كۆمه‌ڵه‌ی خۆیببون و شۆرشی ئاراتیان دا؟ وه‌ بۆچی؟

به‌گوێره‌ی چه‌ند نووسه‌رێك، وه‌ به‌گوێره‌ی ئه‌و به‌ڵگه‌نامانه‌ی كه‌ ئێستا بڵاوبۆته‌وه‌، ده‌سه‌ڵاتدارانی فه‌ره‌نسا به‌شێوه‌یه‌كی نا راسته‌وخۆ یارمه‌تی شۆرشگێرانی كوردیان دا، به‌تایبه‌تی په‌یوه‌ندییه‌كی به‌هێزیان هه‌بووه‌ له‌گه‌ل (جه‌لاده‌ت به‌درخان و كامه‌ران به‌درخان و حاجو به‌گ). وه‌ هۆكاری ئه‌م یارمه‌تییه‌ی فه‌ره‌نسا بۆ كورد ده‌گه‌رێته‌وه‌ بۆ دوو ئامانجی ده‌ره‌كی و ناوه‌كی:

یه‌كه‌م: ئامانجی ناوه‌خۆیی كه‌ بۆ ناوخودی سوریا بوو، ده‌سه‌ڵاتدارانی فه‌ره‌نسی به‌گشتی و به‌تایبه‌تی ئه‌فسه‌رێك به‌ناوی (پێیه‌ر تێریه‌ر) بۆ ئه‌وه‌ی هه‌ستی نه‌ته‌وه‌یی كوردی سوریا به‌هێزبكه‌نه‌وه‌ بۆ لاوازكردنی هێزی نه‌ته‌وه‌یی عه‌ره‌بی سوننه‌. وه‌ له‌هه‌مان كاتدا فه‌ره‌نسا چه‌ند رۆژهه‌لاتناسێكی هێنا بۆ رۆژئاوای كوردستان. له‌گه‌ڵ دوو له‌ برایه‌كان له‌ نه‌وه‌ی به‌درخان (كامه‌ران و جه‌لاده‌ت) كاراین ده‌كرد وه‌ گۆڤاری (هاوار)یان ده‌رده‌كرد.

دووه‌م: ئامانجی ده‌ره‌كی، به‌كارهێنانی پرسی كورد بۆ ئه‌وه‌ی به‌رامبه‌ر مسته‌فا كه‌مال بوه‌ستێت. ئه‌وه‌ی شایه‌نی باسه‌ ئه‌وكاته‌ مسته‌فا كه‌مال داوای سنورێكی زۆری ده‌كرد له‌نێوان فه‌ره‌نسا و سوریا، یه‌كێك له‌وانه‌ داوای به‌نده‌ری ئه‌سكه‌نده‌رونه‌ی ده‌كرد، هه‌روه‌ها داوای چه‌ند شوێنكیتری ده‌كرد، به‌ڵام شۆرشی ئارارات بووه‌ هۆكاری ئه‌وه‌ی كه‌ مسته‌فا كه‌مال سازش بكات له‌ په‌یماننامه‌یه‌ك له‌ نێوان مسته‌فا كه‌مال و ده‌سه‌ڵاتدارانی فه‌ره‌نسی له‌ سوریادا. به‌گوێره‌ی توێژه‌ران شۆرشی ئارارات هۆكاری سه‌ه‌ركی بوو بۆ ئه‌و سازشه‌ی مسته‌فا كه‌مال. له‌دوای ئه‌م په‌یماننامه‌یه‌دا، ده‌سه‌ڵاتدارانی فه‌ره‌نسا له‌ سوریا، ده‌ست ده‌كه‌ن به‌ هاوكارییه‌كی زۆر له‌گه‌ڵ ئینگلیز و مسته‌فا كه‌مال بۆ لێدانی شۆرشی كورد (ئارارات)، وه‌ یه‌كێ: له‌ هۆكاره‌كانی روخانی ئه‌م شۆرشه‌ ئه‌وه‌ بوو، كه‌ ده‌سه‌ڵاتدارانی فه‌ره‌نسا هاوكاری چه‌ك و تفاق و پاره‌یان له‌ شۆرشی ئارارات بڕی، نه‌ك هه‌ر ئه‌مه‌ش، به‌ڵكو هه‌ڵسا به‌ لادانی جه‌لاده‌ت و كامه‌ران به‌درخان و حاجۆ به‌گ و له‌سه‌ر سنوور لایبردن و ئه‌وانی له‌ دیمه‌شق به‌زۆر نیشته‌جێی كردن، وه‌ له‌هه‌مان كاتدا حكومه‌تی فه‌ره‌نسا ناوی زۆربه‌ی ئه‌ندامان و هه‌وادارانی خۆیبوونی نارد بۆ ده‌سه‌ڵاتدارانی ئینگلیز له‌ عێراق و‌ بۆ مسته‌فا كه‌مال. ئه‌م پشت تێكردنه‌ی فه‌ره‌نسا له‌ شۆرشی ئارارات زه‌ره‌رێكی گه‌وره‌ بوو له‌ كورد درا، كه‌ هیچ له‌وه‌ كه‌متر نییه‌ كه‌ روسییه‌كان ئه‌و زه‌ره‌ره‌یان له‌ كۆماری كوردستان ‌له مه‌هاباد دا، وه‌ هه‌مان ئه‌و خه‌نجه‌ره‌یه‌ كه‌ ئه‌مریكا له‌ شۆرشی كوردی دا له‌ 1974. لێره‌دا ده‌بێ باسی ئه‌وه‌ بكه‌ین، كه‌ رۆڵی ئه‌فسه‌ری فه‌ره‌نسی (تیار پێریه‌ر) هه‌مان رۆلی میجه‌رسۆن ده‌بینێ كه‌ له‌ عێراق كردی له‌ سلێمانی. كه‌ ئه‌ویش به‌كارهێنانی كارتی كوردی بوو له‌دژی نه‌یاره‌كانیان. ئه‌مه‌ش ده‌ریده‌خات شۆرشی كوردی له‌ روانگه‌ی ئه‌وانه‌وه‌ وه‌كو ئاژه‌ڵێكی قوربانی وایه‌، كه‌ ماویه‌ك به‌خێوی ده‌كه‌ن و قه‌ڵه‌وی ده‌كه‌ن، له‌دواتریش دا سه‌ری ده‌بڕن!

ڕۆڵی فه‌ره‌نسا له‌ برایاری (688) له‌ ئه‌نجومه‌نی ئاسایشی نێوده‌وڵه‌تی دا (هه‌رێمی ئارام):

له‌رۆژی 5/4/1991 دا ئه‌نجمونی ئاسایشی نێوده‌وڵه‌تی بریارێكی ده‌ركرد به‌گوێره‌ی برگه‌ی (7)ی میثاق ی نه‌ته‌وه‌ یه‌كگرتووه‌، كه‌ تیایدا داوا له‌ حكومه‌تی سه‌دام حوسێن ده‌كات، گه‌لی عێراقی به‌تایه‌بتی كورد له‌ باكوری عێراق نه‌چه‌وسێنێته‌وه‌، ئه‌وه‌ش شایه‌نی باسه‌ له‌م ساڵه‌ دا ڕاپه‌رینی به‌هاری 1991 له‌ كوردستان رویدا له‌دوای شه‌ری عێراق و كوێت.

شتێك هه‌یه‌‌ له‌ میدیای كوردی وه‌ به‌داخه‌وه‌ به‌شێكیش له‌ به‌رپرسانی كورد ده‌لێـن كه‌ فه‌ره‌نسا رۆلی سه‌ره‌كی هه‌بووه‌ له‌ده‌رچوونی ئه‌م بریاره‌، به‌ڵام خوێندنه‌وه‌یه‌كی وورد بۆ بارودۆخی ده‌رچوونی ئه‌م بریاره‌، ئه‌مه‌ ناچه‌سپێنێت.

ئه‌م بریاره‌ی نه‌ته‌وه‌ یه‌كگرتووه‌كان درا له‌دوای داواكاری سێ ده‌وڵه‌ت (فه‌ره‌نسا، به‌ریتانیا، ئێران)، هه‌روه‌ها (جیمس بێكه‌ر) كه‌ وه‌زیری ده‌ره‌وه‌ی ئه‌مریكا بووله‌چاوپێكه‌وتنێكدا له‌ به‌رنامه‌ی (فره‌نت لاین) له‌ كه‌ناڵێكی ته‌فه‌زیۆنی ئه‌مریكی دا ده‌ڵێ ئێمه‌ له‌سه‌ره‌تادا دوو دڵ بووین ده‌رباره‌ی ده‌رچوونی ئه‌م بریاره‌ له‌ نه‌ته‌وه‌ یه‌كگرتووه‌كان له‌ باره‌ی باكوری عێراق، به‌ڵام له‌ژێر فشاری ئه‌و كاره‌ساته‌ مرۆییانه‌ی كه‌وا هه‌بووه‌ وه‌ داواكاری دۆسته‌ هه‌رێمییه‌كانمان به‌ گرنگمان زانی ئه‌م بریار ده‌ربچێت.

ئه‌وه‌ی لێره‌دا جێگای سه‌رنجه‌ ئه‌و وڵاته‌ هه‌رێمییه‌ی دۆستی ئه‌مریكا كێیه‌؟

بۆ وه‌لامی ئه‌م پرسیاره‌ له‌ بلگه‌نامه‌یه‌كدا دا ده‌یبینین كه‌ نووسه‌ری ئه‌مریكی (ماریا خاروداكی) له‌ كتێبه‌كه‌یدا (كورد و په‌یوه‌ندی دره كیه كانی ئه‌مریكا) ئاماژه‌ی پێده‌كات. به‌گوێره‌ی ئه‌م به‌ڵگه‌نامه‌یه‌، سه‌رۆكی توركیای ئه‌وكاتی (تورگوت ئۆزاڵ) نامه‌یه‌ك بۆ ئه‌مریكییه‌كان ده‌لێ "ده‌بێ به‌زووترین كات ئه‌و په‌ناهه‌ندای له‌سه‌ر سنوورماندا هه‌یه‌ ده‌بێ لایان بده‌ن و بگه‌رێنه‌وه‌ ماڵی خۆیان، وه‌ ئه‌گه‌ر ئه‌و كاره‌ ئێوه ‌ پێی هه‌ڵنه‌ستن، ئه‌وا ئێمه‌ پێی هه‌ڵده‌ستین". ئه‌وه‌ی شایه‌نی باسه‌ له‌مانگی 3ی ساڵی 1991دا ده‌یان هه‌زار كوردی باشوری كوردستان له‌ سنوری توركیا بوون و ده‌یانویست بچنه‌ ناو باكوره‌وه‌. وه‌ ئه‌مه‌ش جێگای مه‌ترسی بوو بۆ ئاسایشی نه‌ته‌وه‌یی توركیا. له‌به‌ر ئه‌وه‌ سه‌رۆك (تورگوت ئۆزال) خاوه‌نی ئه‌و بیرۆكه‌ی (هه‌رێمی پارێزراو) له‌ باكوری عێراق بوو. ئه‌وه‌ی شایه‌نی باسه‌ (جۆن مه‌یجه‌ر) سه‌رۆك وه‌زیرانی ئه‌وكاتی به‌ریتانیا زۆر لایه‌نگیری ئه‌و بۆچوونه‌ی تورگوت ئۆزال بوو.

لێره‌دا خاڵێكیتر هه‌یه‌ كه‌ پێویسته‌ بگوترێـ، به‌گوێره‌ی نووسه‌ری عێراقی (دكتورحوسێن شه‌عبان) به م نوسه ری گوت له لندن له 1992 ڕۆڵی مه‌ندوبی فه‌ره‌نسا له‌ ده‌ركردنی ئه‌م بریاره‌دا رۆلێكی نه‌رێنی بوو. هه‌رچه‌نده‌ ئه‌م بریاره‌ به‌گوێره‌ی برگه‌ی (7)، به‌ڵام تیایدا ئاماژه‌ نه‌كراوه‌ ئه‌گه‌ر رژێمی سه‌دام به‌رده‌وام بێ له‌ چه‌وساندنه‌وه‌ی كورد، ئه‌وا وڵاته‌ زلهێزه‌كان سزای بده‌ن.

به‌گوێره‌ی ئه‌و بریاره‌ هه‌رێمێ پارێزراو له‌ كوردستان دانرا و هێزه‌كی ئاسمانی له‌ ئاسمانه‌وه‌ ده‌یپاراست كه‌ ئه‌م هێزه‌ پێكهاتبوو له‌ فه‌ره‌نسا و به‌ریتانیا و ئه‌مریكا، به‌لام دوای ماوه‌یه‌ك كورت فه‌ره‌نسا هێزه‌ ئاسمانیه‌یكانی خۆی كشانده‌وه‌، چونكه‌ سه‌دام حوسێن ئیمتیازی دا به‌ كۆمپانیای نه‌وتی (ALF)ی فه‌ره‌نسی.

ئه‌وه‌ی شایه‌نی باسه‌ هه‌ر له‌ ساڵانی حه‌فتاكانه‌وه‌ تاكو ساڵی 1991، هه‌ردوو حیزبی حوكمران له‌فه‌ره‌نسادا (حیزبی دیگۆلی) وه‌ (سۆشیالیستی فه‌ره‌نسی) حوكمیان ده‌كرد و دۆستی سه‌دام بوون. به‌تایبه‌تی سۆشیال دیموكراته‌كانی فه‌ره‌نسا. هه‌روه‌ها سه‌رۆك (جاك شیراك) په‌یوه‌ندییه‌كی تایبه‌تی هه‌بوو له‌گه‌ڵ رژێمی سه‌دام دا. وه‌ ده‌نگۆ هه‌بوو كه‌وا (جاك شیراك) پاره‌ی له‌ حكومه‌تی عێراق وه‌رگتووه‌ له‌ هه‌ڵبژاردنه‌كانی سه‌رۆكایه‌تی فه‌ره‌نسا دا.

ئه‌و په‌یوه‌ندیه‌ی به‌هیزه ی سه‌دام له‌گه‌ڵ رژێمه‌كانی فه‌ره‌نسی یه‌ك له‌ دوای یه‌ك وایكرد كه‌ سه‌دام حوسێ له هه مو ژیانییدا وڵاتێكی رۆژئاوایی سه‌ردانی بكات، ته‌نها فه‌ره‌نسا بوو، وه‌ له‌كاتی جه‌نگی عێراق و ئێران دا له‌ 33% فرۆكه‌كانی فه‌ره‌نسی له‌عێراق به‌كارهێنران له‌دژی ئێران و شۆرشی كورد. وه‌ له‌كاتی به‌كارهێنانی چه‌كی كیمیاوی و ئه‌نفال دا، په‌یوه‌ندی نیوان فه‌ره‌نسا و رژێمی به‌عس له‌وپه‌ری به‌هێزی دابووه‌. ته‌نانه‌ت رۆاپۆرتێ زۆریش هه‌یه‌ كه‌ ئاماژه‌ به‌وه‌ ده‌كات كه‌ فه‌ره‌نسا هه‌م كۆمه‌كی ئابوری داوه‌ به‌ سه‌دام و هه‌م چه‌كی كیمیاوی فرۆشتوه‌ به‌ سه‌دام. هه‌روه‌ها (طارق عه‌زیز)ی وه‌زیری ده‌ره‌وه‌ی عێراق به‌ به‌رده‌وام سه‌ردانی فه‌ره‌نسای ده‌كرد.

هه‌ڵوێستی فه‌ره‌نسا له‌ ریفراندۆمی سه‌ربه‌خۆیی 2017:

فه‌ره‌نسا رۆڵێكی نه‌رێنی هه‌بووه‌ ده‌رباره‌ی ریفراندۆمی هه‌رێمی كوردستان، ئه‌م هه‌لوێسته‌ له‌ دوو بریاردا خۆی ده‌گرێـته‌وه‌، یه‌كه‌م سه‌ره‌تای مانگی (9) دا، وه‌زیری ده‌ره‌وه‌ی فه‌ره‌نسا (لامده‌ریان) رونكردنه‌وه‌یه‌كی دا، گوتی ئه‌م ریفراندۆمه‌‌ لای ئێمه‌ قبول نییه‌ و ده‌بێته‌ هۆی ناسه‌قامگیری له‌ عێراق دا. له‌هه‌مان كاتیش دا فه‌ره‌نسا وه‌كو ئندامیكی هه میشه یی له‌و پێنج وڵاته‌ی ئاسایشی نه‌ته‌وه‌یی، كاتێ بریار ده‌رچوو له‌ دژی ریفراندۆمی هه‌رێمی كوردستان دا، ئه‌وا فه‌ره‌نساش هه‌مان هه‌لوێستی هه‌بوو.

ڕۆڵی هه‌رێمی له‌ سیكوچكه‌ی (كازمی و ئه‌ردۆغان و ماكرۆن)دا:

هه‌روه‌كو له‌وپێداچوونه‌ خێرایه‌ی له‌ په‌یوه‌ندییه‌كانی فه‌ره‌نسا و كورد دا ده‌بینین، فه‌ره‌نسا هیچ كاتێك دۆستی كورد نه‌بووه‌، به‌پێچه‌وانه‌ی لێداوانه‌ میدیاییه‌كان و به‌رپرسانی كورد كه‌ باسی ده‌كه‌ن، به‌ڵام له‌دوای ئه‌م سه‌ردانه‌ی ماكۆرن بۆ به‌غدا، سه‌رله‌نوێ هیوای كورد به‌ فه‌ره‌نسا گه‌شایه‌وه‌. بۆ نموونه‌: نوێنه‌ری هه‌رێم له‌ فه‌ره‌نسا (عه‌لی دۆله‌مه‌ری) له‌ لێدواێك دا كه‌ له‌ كه‌ناڵی رووداو بڵاو بۆته‌وه‌، ئاماژه‌ به‌وه‌ ده‌كات كه‌ فه‌ره‌نسا رۆڵێكی سه‌ره‌كی ده‌بێت له‌ یارمه‌تیدانی هه‌رێم له‌دوارۆژێكی نزیكدا، كه‌ ئه‌م رۆله‌ش له‌بواری (ئابوری و سیاسی) ده‌بێت. وه‌ له‌ هه‌مان لێدوانی دۆڵه‌مه‌ری دا، ده‌ڵێت "فه‌ره‌نسا یه‌كه‌م وڵات بوو له‌كاتی حوكمڕانی حه‌یده‌ر عه‌بادی كه‌ ئابڵوقه‌ خرابوه‌ سه‌ر هه‌رێمی كوردستان، ئه‌وا فه‌ره‌نسا شكاندی، ئه‌ویش به‌ ده‌عوه‌تكردنی نێچروان بارزانی و قوباد تاڵه‌بانی بو فرنسا ه‌گه‌ڵ عبادی".

لێره‌دا ده‌بێ ئه‌وه‌ بڵێین كه‌ به‌هیچ جۆرێك ئه‌مریكا و وڵاتانیتری ئه‌وروپی نه‌یان ویستووه‌ هه‌رێمی كوردستان لاواز ببێت، به‌ڵكو نه‌یان ویستووه‌ سه‌ربه‌خۆ بێت.به‌ر له‌وه‌ی ئیمانویل ماركۆن دیداری له‌گه‌ڵ نێچیروان بارزانی ئه‌نجام بدات، چه‌نده‌ها لێدوان هه‌یه‌ له‌لایه‌ن به‌رپرسانی ئه‌مریكاوه‌ كه‌ ده‌ڵێن پێویسته‌ هه‌رێمی كوردستان پێگه‌یه‌كی به‌هێزی هه‌بێت له‌ناو عێراق دا. وه‌ ئه‌و هه‌لوێسته‌ی ئیمانویڵ به‌شێكه‌ له‌ هه‌ڵوێستی ولاتانی رۆژئاوایی، بۆیه‌ هیچ تایبه‌تمه‌ندییه‌كی خۆی نییه‌.

لێره‌دا پرسیارێك هه‌یه‌، بۆچی ئیمانوێل ماكرۆن له م ژانه دا گرنگی ده‌دات به‌ په‌یوه‌ندیه‌یكانی فه‌ره‌نسا له‌گه‌ڵ كورد دا؟

له‌وه‌ڵامدا چاودێرانی سیاسی باسی ئه‌وه‌ ده‌كه‌ن كه‌ ماكرۆن وه‌كو سه‌ركرده‌یه‌كی گه‌نج ده‌یه‌وێ هه‌یبه‌تی فه‌ره‌نسا بگه‌رێنته‌وه‌ و جۆرێك له‌ سه‌ربه‌خۆیی خۆی پیشان بدات به‌ ئه‌مریكا، كه‌ ئه‌مه‌ش هه‌مان سیاسه‌تی سه‌رۆكی پێشوی فه‌ره‌نسی (شارل دیگول) بوو. ئه‌وه‌ی شایه‌نی باسه‌ شارل دیگۆل له‌كاتی ئه‌ودا فه‌رنسای له‌ باڵی سه‌ربازی ناتۆ ده‌ركرد. وه‌ چه‌ند مانگێك پێش ئێستاش ماكرۆن گوتی "ناتۆ مردووه‌، به‌ڵام له‌ ژێر چاودێری چردایه‌ (ئینعاش)". وه‌ له‌هه‌مان كاتدا ماكرۆن سه‌ربه‌خۆیی خۆی به‌رامبه‌ر‌ سیاسه‌تی تره‌مپیش پیشان ده‌دات له‌ په‌یوه‌ندییه‌كانی هه‌م له‌گه‌ڵ روسیا و هه‌میش له‌گه‌ڵ ئێرانیش.

فه‌ره‌نسا وه‌كو وڵاتێكی زلهێز ده‌یه‌وێ پێگه‌ی له‌ رۆژهه‌ڵاتی ناوه‌راست و باكوری ئه‌فریقا به‌هێز بكاته‌وه‌. وه‌ ماكرۆن ئێستاش وه‌كو سه‌ركرده‌كانی فه‌ره‌نسای پێشوو خۆی به‌ پارێزه‌ری كریستیانه‌كانی رۆژهه‌ڵاتی ناوه‌راست ده‌زانێ، به‌ڵام ته‌نها ركابه‌رێكی سه‌ره‌كی ماكرۆن له‌ رۆژهه‌ڵاتی ناوه‌راست دا سه‌رۆكی توركیا (ره‌جب ته‌یب ئه‌ردۆغان) وه‌ تاراده‌یه‌كیش ئێرانه‌ له‌ سوریا.

لێره‌دا ئێمه‌ ده‌بێ بایه‌خدانی ماكرۆن به‌ كورد له‌ناو ئه‌و چوارچێوه‌یه‌دا ببینین. ماكرۆن ئێستا له‌ ركابه‌رییه‌كی گرژییه‌كی زۆر كراوه‌دایه‌ له‌گه‌ڵ ئه‌ردۆغان هه‌م له‌ سوریا و هه‌میش له‌ لیبیا، وه‌ له‌م گرژییه‌ی دوایه‌یكانی یۆنان و توركیا زۆر به‌هێز هاتۆته‌ پێشه‌وه‌ له‌دژی توركیا. له‌به‌ر ئه‌م هۆكاره‌، له‌م دوو ساڵه‌ی رابردوو دا، ماكرۆن له‌ كۆشكی (ئه‌لیزیای فه‌رمی فه‌ره‌نسی) وه‌ شاندێكی په‌یه‌ده‌ی بینی. وه‌ به‌ڵێنی دا، هه‌رچه‌نده‌ ئه‌مریكاش ئه‌گه‌ر ده‌ستیان لێ هه‌ڵگرێ، به‌ڵام ئه‌و به‌رده‌وام ده‌بێت له‌ یارمه‌تی دانیان.

ئه‌وه‌ی گرنگه‌ بزانرێت، فه‌ره‌نسا خۆی به‌ ئاغای كۆنی سوریا ده‌بینێ، بۆیه‌ لێره‌دا ده‌یه‌وێ هه‌م پێگه‌ی ئێران و هه‌میش پێگه‌ی توركیا له‌ سوریا لاواز بكات. خودی بینینی ئه‌م وه‌فده‌ی په‌یه‌ده‌ش له‌پێناوی لاوازكردنی پێگه‌ی توركیا بوو له‌ سوریا. وه‌ له‌هه‌مان كاتیش دا ده‌یه‌وێت به‌ یارمه‌تیه‌یك و بایه‌خدانێكی زۆر به په‌یه‌ده‌ی ، ئه‌و هێزانه‌ی كه‌وا لایه‌نگری ئێران و حزب الله‌ ی ئێرانن لاواز بكات و له‌گه‌ڵ ئیسرائیل دا هاوڕان بۆ لێدانی میلیشیای حزب الله‌ له‌ناو سوریا. له‌ناو لوبنانیش به‌هه‌مان شێوه‌، یارمه‌تی نه‌یارانی حزب الله ده‌دات له‌ناو لوبنان، وه‌ ده‌یه‌و سود وه‌ربگرێ له‌و ته‌قینه‌وه‌یه‌ی له‌ به‌یروت كرا كه‌ 300 كه‌سی تێدا كوژرا، وایكرد به‌شێوه‌یه‌كی به‌هێزتر بێت و داوای گۆرینی رژێم بكات له‌ لوبنان. وه‌ له‌دوای سه‌ردانی یه‌كه‌می ماكرۆن دا، ئه‌و حكومه‌ته‌ی سه‌ر به‌ حزب الله‌ یه‌ ناچاربوو ده‌ست له‌كار بكێشێته‌وه‌. وه‌ له‌دوای سه‌ردانی دووه‌مدا، ئه‌مری كردووه‌ حكومه‌تێكی بێ لایه‌ن دامه‌زرێت و ئه‌وه‌ش مه‌رجی ماكرۆنه‌ بۆ یارمه‌تیدانی لوبنان.

رۆڵی ماكرۆن له‌ كێشه‌ی لیبیا

له‌دوای به‌هاری عه‌ره‌بییه‌وه‌، لیبیا بوه‌ته‌ دوو هه‌رێمی سه‌ره‌كی، له‌ ته‌رابلوس حكومه‌تێكی هه‌ڵبژێردراو به‌سه‌رۆكایه‌تی (سیراج فایز) دامه‌زراوه‌، وه‌ ئه‌م حكومه‌ته‌ له‌لایه‌نی وڵاته‌ یه‌كگرتوه‌كانه‌وه‌ ته‌نها حكومه‌تێكه‌ كه‌ شه‌رعییه‌تی هه‌یه‌، به‌ڵام وڵاتانی (ئیمارات و میسر و سعودیا) كه‌ له‌ دیموكراسییه‌ت و به‌هاری عه‌ره‌بی ده‌ترسن، ده‌یانه‌وێ ئه‌و نه‌فه‌سه‌ دیموكراسییه‌ی له‌ لیبیادا هه‌یه‌ له‌ناوی به‌رن، له‌به‌ر ئه‌وه‌ جه‌نه‌رالێكی سه‌ر به‌ (CIA)ی ئه‌مریكا به‌ناوی (خه‌لیفه‌ حه‌فته‌ر) یارمه‌تیان داوه‌ ده‌ست بكات به‌ شورشێك بۆ لێدانی دیموكراسییه‌ت و گه‌راندنه‌وه‌ی دیكتاتۆرییه‌تی عه‌سكه‌ر. خه‌لیفه‌ حه‌فته‌ر له‌لایه‌ن به‌شێك له‌ سیاسه‌تمه‌دارانی رۆژهه‌ڵاتی لیبیاوه‌ وه‌ ئه‌و هێزانه‌ی لایه‌نگری قه‌زافین بۆ ساڵێك هێرشیان برده‌ سه‌ر ته‌رابلوس. له‌م هێرشه‌دا هه‌زاران كه‌س بێ ماڵ و زامدار و كوژران. وه‌ لایه‌نگرانی حه‌فته‌ر به‌ چه‌كی فه‌ره‌نسی ئه‌م یاخیبونه‌یان له‌دژی حكومه‌تی ته‌رابلوس جێبه‌جێ كرد.

خه‌لیفه‌ حه‌فته‌ر سوپاكه‌ی سوپایه‌كی سیخورییه‌، به‌شێكی زۆری سودانی و تشادین، وه‌ چه‌ند سه‌رۆك عه‌شیره‌تێكن كه‌ به‌ پاره‌ی ئیمارات و سعودیا ده‌جولینه‌وه‌، به‌ڵام توركیا ساڵێك به‌ر له‌ ئێستا په‌یماننامه‌یه‌كی به‌حری له‌گه‌ل حكومه‌تی (فایز سیراج) مۆركرد، له‌و په‌یمان نامه‌یه‌دا، توركیا چه‌ند ده‌ستكه‌وتێكی زۆری له‌ سنوره‌كانی ئاوی نێوان لیبیا و توركیا، پێده‌چێت له‌م سنوره‌ ئاوییه‌دا كانزای نه‌وت و غاز هه‌بێت، چونكه‌ توركیا زۆر پێویستی پێیه‌تی. له‌ به‌رامبه‌ر ئه‌وه‌دا توركیا یارمه‌تی حكومه‌تی ته‌رابلوسی دا وه‌ هێزه‌كانی حه‌فته‌ر توشی شكستێكی گه‌وره‌ بوو، وه‌ له‌هه‌موو رۆژئاوای لیبیا ده‌ركران. لێره‌دا پرسیار ئه‌ویه‌ه‌: چۆن ماكرۆنێ ی دیموكرات خواز و دۆستی گه‌لان، یارمه‌تی چه‌ند جه‌نه‌رالێك ده‌دات كه‌ ده‌یه‌وی نوسخه‌یه‌كی قه‌زافی دیكتاتۆی له‌ لیبیا زیندوو بكاته‌وه‌؟

ئه‌وه‌ی شایه‌نی باسه‌، سه‌ركرده‌كانی حكومه‌تی ته‌رابلوس به‌هیچ جۆرێك په‌یوه‌ندیان به‌ ئیخوانه‌وه‌ نیه‌. وه‌ له‌هه‌مان كاتیش دا هێزێكی سه‌ره‌كی و گه‌وره‌ی سیخوره‌كانی حه‌فته‌ر كه‌ پێیان ده‌ڵێن (سه‌له‌فییه‌كانی لیبیا) له‌لایه‌ن سعودیا و ئیماراته‌وه‌ هاوكاری ده‌كرێن و له‌گه‌ڵ حه‌فته‌رن له‌هه‌موو شه‌ره‌كاندا. وهه ر ئه سه له فیانن كه دبن به قاعیده و داعش تیرورست .

رۆڵی ماكرۆن له‌ كێشه‌ی یۆنان و توركیا دا

مانگێك به‌ر له‌ ئێستا میسر و یۆنان كه‌ دوو نه‌یاری توركیان په‌یماننامه‌یه‌كی سنوورییان مۆركرد، لێره‌دا به‌گوێره‌ی ئه‌م په‌یماننامه‌یه‌ توركیا و قوبرسی توركی مافی نابێت له‌ ده‌ركردنی نه‌وت و غاز له‌ناوچه‌كه‌دا. توركیا دانی به‌م په‌یماننامه‌یه‌ دانه‌نا. لێره‌دا ده‌بێ به‌بیری خوێنه‌ران بهێنینه‌وه‌ كه‌وا پرۆژه‌یه‌ك هه‌یه‌ به‌ناوی (ئیست مێد) كه‌ ئه‌ویش پرۆژه‌ی گواستنه‌وه‌ی غازه‌ له‌ رۆژه‌ڵاتی ده‌ریای سپی كه‌ یۆنان و ئیسرائیل و میسر و روسیا رۆلیان تێدایه‌، وه‌ توركیا هه‌رچه‌نده‌ وڵاتێكی ده‌ریای سپییه‌، به‌ڵام پشت گوێ خراوه‌. توركیا ئه‌م پرۆژه‌یه‌ به‌ مه‌ترسییه‌ك داده‌نێت بۆ سه‌ر ئاسایشی نه‌ته‌وه‌یی خۆی، وه‌ ده‌لێ ئه‌مه‌ ئه‌و مافه‌ی كه‌ توركیا هه‌یه‌تی به گ‌وێره‌ی یاسای نێوده‌وڵه‌تی بۆ به‌كارهێنانی سنووره‌ ئاوییه‌كان، ئه‌وا ئه‌م پرۆژه‌یه‌ توركیا بێ به‌ش ده‌كات له‌و مافه‌. به‌شێكیتری كێشه‌كه‌ش كه له‌ نێوان توركیا و یۆنان هه‌یه‌، ره‌هه‌ندێكی مێژوویی هه‌یه‌، ئه‌ویش به‌گوێره‌ی په‌یماننامه‌ی لۆزانی 1923 كه‌ توركیا لاواز بوو وه‌ بێ به‌ش كرا له‌ هه‌موو سنوره‌كانی ئاوی خۆی. هه‌م له‌ ده‌ریای ئیجه‌ وه‌ هه‌میش له ‌ده‌ریای سپی ناوه‌راست دا. بۆ نموونه‌: 10 دانه‌ دورگه‌ هه‌یه‌ كه‌ زۆر نزیكن له‌ سنوره‌كانی توركیا وه‌ دورگه‌ هه‌یه‌ ته‌نها دوو كیلۆمه‌تر له‌ سنوره‌كانی توركیاوه‌ دووره‌، وه‌ 500 میل له‌ یۆنان دووره‌، وابیت او دورگه نه كی یونانی تیدا نه بیت به گویری اوزان ، ئینجا كاتێ: توركیا ئه‌و كه‌شتییه‌ی نارد بۆ گه‌ران به‌دوای نه‌وت و غاز، یۆنان ئێستا هاتووه‌ چه‌كی قورسی هێناوه‌ته‌ ناو ه‌ئو دورگانه‌ی كه‌وا نزیكن له‌ توركیا. له‌به‌ر ئه‌وه‌ی توركیا ئیستا له‌بواری سه‌ربازی و ته‌كنه‌لۆژیا زۆر به‌هێزه‌، ده‌لێت ئه‌وه‌ رێكه‌وتنی لۆزان له‌كاتی خۆیدا به‌زۆره‌ملێ فه‌رزكراوه‌ته‌ سه‌رمان، وه‌ كاتی ئه‌وه‌ هاتووه‌ ئێمه‌ ئه‌و ریكه‌وتنه‌ لابه‌ین، وه‌ توركیا مافی ده‌بێت له‌ ده‌ریای سپی. له‌به‌ر ئه‌وه‌ توركیا زۆر به‌توندی مانۆری سه‌ربازی ده‌كات و داوای كردوه‌ له‌ یۆنان كه‌ ئه‌و هێزنه‌ی له‌و دورگانه‌یه‌ دوری بخاته‌وه‌ و دانوستان بكات. لێره‌دا له‌م گرژییانه‌ی دواییدا ماكرۆن زۆر به‌زه‌قی دژی توركیا وه‌ستاوه‌ و ده‌لێ سیاسه‌ته‌ فراوانخوازییه‌كانی ئه‌ردۆغان به‌ناوی (عوسمانییه‌ تازه‌كان) مه‌ترسییه‌كه‌ بۆ ئاسایشی نه‌ته‌وه‌یی هه‌موو ئه‌وروپا. ئه‌وه‌ی شایه‌نی باسه‌ وڵاته‌ ئه‌وروپیه‌یكان 400 ساڵ له‌ژێر حوكمی عوسمانی بوونه‌ وه‌ ترسیان هه‌یه‌ له‌ توركیا سه‌رله‌نوێ ببێـه‌وه‌ زلهێز.

ماكرۆن ده‌لێ "له‌ ئه‌زموونی خۆم بۆم روون بۆوه‌ كه‌وا ئه‌ردۆغان له‌زمانی هێز نه‌بێت له‌ هیچ زمانێكیتر تێناگات". ماكرۆن ده‌یه‌وێ ئه‌مه‌ش به‌كاربێنی كه‌ ئه‌مریكا و به‌تایبه‌تی تره‌مپ به‌ر له‌ ئه‌ردۆغان ناگرێت چونكه‌ هه‌ڵبژاردنی سه‌رۆكایه‌تی ئه‌مریكای له‌ پێشه‌، وه‌ ماكرۆن ده‌یه‌وێ خۆی به‌ پارێزه‌ری ئاسایشی هه‌موو ئه‌وروپا پیشان بدات.

هه‌رێم چۆن ده‌توانێ سوود وه‌ربگرێ له‌م بارودۆخه‌ هه‌رێمییه‌ و بارودۆخی عێراق؟

بۆ وه‌ڵامی ئه‌مه‌ ده‌بێ چه‌ند شتێك بخه‌ینه‌ پێش چاومان:

یه‌كه‌م/ هه‌روه‌كو له‌سه‌ره‌وه‌ بۆمان روون بۆوه‌، فه‌ره‌نسا له‌ مێژووی سه‌د ساڵه‌ی خۆیدا، هیچ كاتێ: دۆستی كورد نه‌بووه‌، وه‌ هه‌ڵه‌یه‌كی ستراتیژییه‌، سه‌ركردایه‌تی هه‌رێم له‌ژێر فشاری وڵاته‌ ئه‌روپییه‌كان ڕۆڵێكی هه‌بێت له‌ لاوازكردنی توركیا دا.

دووه‌م/ ماكرۆن له‌سه‌ردانه‌كه‌ی بۆ به‌غدا داوای كرد كێشه‌كانی له‌نێوان هه‌رێمی كوردستان و به‌غدا چاره‌سه‌ر بكرێ. سه‌ركردایه‌تی هه‌رێمی كوردستان ده‌بێ ئه‌م ده‌رفه‌ته‌ بقۆزێته‌وه‌ وه‌ ماكرۆن بكاته‌ نێوانگیرییه‌ك له‌نێوان به‌غدا و هه‌ولێر، چونكه‌ ماكرۆن گوتی ئێمه‌ ئاماده‌ین هاوكاری عێراق بكه‌ین بۆ سه‌رله‌نوێ بیناكردنه‌وه‌ی عێراق. سه‌ركردایه‌تی هه‌رێم ده‌توانێ داوا له‌ فه‌ره‌نسا بكات له‌ هه‌رچی هاوكارییه‌كی دارایی كه‌ بۆ عێراق ده‌یدات، ئه‌وا به‌شی هه‌رێمی كوردستان ڕوون و ئاشكرا بێت.

سێیه‌م/ له‌به‌رژه‌وه‌ندی كوردایه‌، له‌گه‌ل ماكرۆن و كازمی كاربكه‌ن بۆ به‌هێزكردنی هێزی دیمكراتییه‌ مه‌ده‌نییه‌كان له‌دژی هێزه‌ تایفی میلیشیاكانی عێراق، كه‌ دوژمنی سه‌رسه‌ختی كوردن.

چواره‌م/ هه‌رێمی كوردستان له‌به‌ر ئه‌وه‌ی نه‌ وڵاتێكه‌ سه‌روه‌ری خۆی هه‌یه‌، وه‌ له‌ بواری ئابورییه‌وه‌ش به‌هێز نییه‌، وه‌ له‌م رۆژانه‌ش دا یه‌كێتی ناوماڵی كوردیش له‌ بارودۆخێكی باشدا نییه‌ هه‌رێمی كوردستان هه‌له‌یه‌كی كوشنده‌ ده‌كات ئه‌گه‌ر بچێته‌ ناو گرژییه‌كانی رۆژهه‌ڵاتی ناوه‌راسته‌وه‌.

وڵاته‌ زلهێزه‌كان و وڵاته‌ هه‌رێمییه‌كان هه‌روه‌كو مێژووی نوێی كورد پیشانی ده‌دات هه‌میشه‌ گیروگرفته‌كانی خۆیان چاره‌سه‌ر ده‌كه‌ن له‌سه‌ر حیسابی كورد و كوردستان. له‌به‌ر ئه‌مه‌ كورد ده‌بێ له‌گه‌ل هه‌موو لایه‌نه‌كان دا په‌یوه‌ندییه‌كی باشی هه‌بێت، به‌ڵام به‌ فه‌رمی له‌گه‌ڵ هیچ لایه‌نێك نه‌بێت. وه‌ ئه‌زمونی شه‌ری 16ی ئۆكتۆبه‌ر وانه‌یه‌كی زۆری تێدایه‌ بۆ ئێمه‌ كه‌ ده‌بێ خۆمان به‌دوور بگرین له‌ سیاسه‌تی (محاور).

وه‌ چه‌سپاندنی ئه‌م بۆچوونه‌مان پێوسته‌ ئاماژه‌ به‌ ئه‌زموونی شۆرشی ئه‌یلول بكه‌ین، ئه‌وه‌ش له‌ ساله كانی 1961-1972 له‌نێوان هه‌ردوو بلۆكی سۆشیالیست و سه‌رمایه‌داریدا سه ر كردایه تی كورد هه‌لوێستێكی بێ لایه‌نه‌ی هه‌بوو ووسودی لیان وه ردگرد ، به‌ڵام له‌ ساڵانی 1972-1975 له‌گه‌ل ئه‌مریكا بوو، وه‌ په‌یوه‌ندی برا له‌گه‌ل سه‌ربازه‌گه‌ی سه‌ر به‌ سۆڤییه‌ت، وه‌ كورد باجێكی زۆری دا.

له‌كۆتاییدا ئێمه‌ ده‌پرسین: ئایا كورد له‌ رووخانی رژێمی سه‌دام دا چ سودێكی وه‌رگرتوه‌ تاكو ئه‌مرۆ به‌شێك بێت بۆ لاوازكردنی وڵاتێك و سه‌رۆك كۆماری ولاتێكی دراوسێ؟

هه‌موومان ده‌زانین كه‌ ئه‌مه‌ شتێكه‌ گومانی تێدا نییه‌، كه‌ ناسه‌قامگیر وڵاتانی دراوسێی هه‌رێمی كوردستان كاریگه‌ری نه‌رێنی له‌سه‌ر هه‌رێمی كوردستان ده‌بێت، به‌كورتی سه‌ركردایه‌تی هه‌رێم ده‌بێ سوود وه‌ربگرێ له‌و هه‌له‌ی ئێستا بۆی ره‌خساوه‌، وه‌ ئه‌و په‌یوه‌ندییه‌ باشه‌ی هه‌یه‌ هه‌م له‌گه‌ڵ ئه‌ردۆغان و ماكرۆن و كازمی، به‌ڵام نه‌بێته‌ ته‌ره‌فێك له‌ گرژییه‌كان.

سه رچاوه كان:

 https://www.rudaw.net/english/interview/18122017

 ماكرون: ندعم أمن العراق وسيادته الاقتصادية - صحيفة الاتحاد

www.alittihad.ae › news › عربي-ودولي

 WHITNEY DYLAN DURHAM "THE 1920 TREATY OF SÉVRES AND THE

STRUGGLE FOR A KURDISH HOMELAND IN IRAQ "

AND TURKEY BETWEEN WORLD WARS" . Master of Science in Geosciences Murray State University Murray, Kentucky 2003 p.112

 WHITNEY DYLAN DURHAM و. P.161

 Paul J. White, Primitive rebels or revolutionary modernizers: the Kurdish national movement in Turkey, Zed Books, 2000, p: 78.

 رابطة خويبون مالها وماعليها

(1927\_ 1944) :

 http://www.ahewar.org/debat/show.art.asp?aid=639909&r=0

 Garabet K. MOUMDJIAN "ARMENIAN INVOLVEMENT IN THE 1925 (ARARAT) AND 1937 (DERSIM) KURDISH REBELLIONS IN REPUBLICAN TURKEY: MAPPING THE ORIGINS OF “HIDDEN ARMENIANS”\*"

CHAPTER ONE يونس أسعد "خويبون في الجزيرة السورية العليا تحت الانتداب الفرنسي و التقارب الكوردي الأرمني -2

 ، 2020-04-27 ، https://www.medaratkurd.com/2020/04/

 نفس المصدر

 Jordi Tejel , Syria's Kurds: History, Politics and SocietyRoutledge, Aug. 29, 2008, p.19.

 The Kurdish Cultural Movement in Mandatory Syria and Lebanon: An Unfinished Project of “National Renaissance,” 1932–46 Jordi Tejel Gorgas , https://www.tandfonline.com/doi/pdf/10.1080/00210862.2014.934154?casa\_token=Fs\_7vHnj1OYAAAAA:u9HEyaghMZj1tyqAEgVTqIqFpEgj-5rPwWlYp7Rvs\_io7Uc8u2kte7HLEk5SheaZw-ASd7zWawLB8dU

 -(عثمان) فارس، الكورد والأرمن،…ص102

 جمعية ( خويبون ) بقلم: دلاور زنكي. بعد... - منظمة فرنسا للحزب ..

ــ ( آلاكوم )، روهات ــ خويبون وثورة آكري ــ ترجمة ونشر: رابطة كاوا للثقافة الكردية، بيروت ــ ط1 عام

 ،ص79.

 Pirouz Mojtahed-Zadeh, Boundary Politics and International Boundaries of Iran: A Study of the Origin, Evolution, and Implications of the Boundaries of Modern Iran with Its 15 Neighbors in the Middle East, the Persian Gulf, the Caucasus, the Caspian Sea, Central Asia, and West Asia by a Number of Renowned Experts in the Field, Universal-Publishers, 2007, p: 142.

 https://www.pbs.org/.../frontline/gulf/oral/baker/1.html

CHAPTER TWO ماريانا خاروداكي ، الكرد والسياسة الخارجية الأميركية: العلاقات الدولية في الشرق الأوسط منذ 1945، 2013 ص 360-615

 https://www.jstor.org/stable/pdf/4404662.pdf?casa\_token=x8NVMH7fv6gAAAAA:hI77EjMevpRL\_JwkjXRBUUweHzktDJOCAven-

 https://www.theguardian.com/world/2004/oct/10/france.iraq

 https://www.timesofisrael.com/france-warns-against.../

 France's Macron met spokeswoman of Kurdish-led Syria SDF ...

www.reuters.com › us-syria-security-turkey-france › fr...

Oct 9, 2019

 https://www.aljazeera.net/news/politics/2020/8/28/% 85%D9%86-%D8%A7%D9%84%D9%86%D8%B2%D8%

 https://www.globalfirepower.com/countries-comparison...

 https://www.alhurra.com/arabic-and-international/2020/08/10/

 War Between Greece and Turkey Is Now a Real Possibility ...

nationalinterest.org › blog › buzz › war-between-greec...

Jul 24, 2020

 https://www.dw.com/.../turkey-vs-greece-is.../av-54803906

https://greekcitytimes.com/.../german-newspaper-france... t’s more

 تركيا وفرنسا …. بين كوردستان والعراق – حاتم خانى – صوت ...

sotkurdistan.net › 2020/09/05 ›

 https://www.al-monitor.com/.../iraq-kurdistan-barzani...

 https://www.middleeasteye.net/.../france-turkey-fued...